
ΠΕΡ ΙΕΧΟΜΕ ΝΑ 

ΥΠΟΥΡΓΙΚ ΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Οργανισμού Εσωτερικής Υπηρεσίας 
του Α' ΚΑΠΗ Δήμου Μεταμόρφωσης Ν. Αττικής.... 1 

Σύσταση αμιγούς Κοινοτικής Επιχείρησης στην Κοιν. 
Αρμάτων Ν. Ιωαννίνων με την επωνυμία «ΚΟΙΝΟ¬ 
ΤΙΚΗ ΕΠΙΧΕΙΡΗΣΗ ΤΟΥΡΙΣΤΙΚΗΣ - ΠΟΛΙΤΙΣΤΙΚΗΣ 
ΑΝΑΠΤΥΞΗΣ ΚΑΙ ΚΑΤΑΣΚΕΥΩΝ ΑΡΜΑΤΩΝ 


(Κ.Ε.Τ.Π .Α.Κ.Α,)». 2 

Σύσταση Ν.Π.Δ.Δ. στην Κοιν. Πολυγύρου Ν. Ιωαννίνων 
με την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ 
ΚΕΝΤΡΟ ΠΟΛΥΓΥΡΟΥ». 3 


Σύσταση Ν.Π.Δ.Δ. στην Κοιν. Πολυγύρου Ν. Ιωαννίνων 
με την επωνυμία «ΚΕΝΤΡΟ ΝΕΟΤΗΤΑΣ ΟΙΚΙΣΜΟΥ 
ΕΛΕΥΘΕΡΟΧΩΡΙΟΥ ΚΟΙΝΟΤΗΤΑΣ ΠΟΛΥΓΎΡΟΥ» 4 

Σύσταση Ν.Π.Δ.Δ. στην Κοιν. Βασιλοπούλου Ν. Ιωαν¬ 
νίνων με την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ 


- ΛΑΟ ΓΡΑΦΙΚΟ ΜΟΥΣΕΙΟ ΒΑΣΙΛΟΠΟΥΛΟΥ». 5 

Σύσταση Ν.Π.Δ.Δ. στην Κοιν. Βασιλοπούλου Ν. Ιωαν¬ 
νίνων με την επωνυμία «ΑΘΛΗΤΙΚΟ ΚΕΝΤΡΟ 

ΒΑΣΙΛΟΠΟΥΛΟΥ». 6 

Μεταβίβαση δικαιωμάτων ΑΜΕ. 7 

Σύσταση Νομικού Προσώπου Δήμου Αργοστολιού Ν. 
Κεφ/νίας με την επωνυμία «3η Σχολική Επιτροπή - 

3ο Γ υμνάσιο Αργοστολιού». 8 

Σύσταση αμιγούς Κοινοτικής Επιχείρησης στην Κοιν. 


Αμαλιάπολης Ν. Μαγνησίας με την επωνυμία «Κοι¬ 
νοτική Επιχείρηση Τουριστικής Ανάπτυξης Αμαλιά- 
πολης» και διακριτικό τίτλο «Κ.Ε.Τ.Α. Αμαλιάπο¬ 
λης”... 9 

Σύσταση αμιγούς Κοινοτικής Επιχείρησης στην Κοιν. 
Γλώσσας Ν. Μαγνησίας με την επωνυμία «Κοινοτι¬ 
κή Επιχείρηση Συγκοινωνιών-Ανάπτυξης Περιβάλ¬ 
λοντος και Πολιτισμού Γλώσσας» και διακριτικό τίτ¬ 
λο «Κ.Ε.Σ.ΑΝ.Π.ΠΟ. Κοιν. Γλώσσας». 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 5813 (1) 

Τροποποίηση Οργανισμού Εσωτερικής Υπηρεσίας του 
Α' ΚΑΠΗ Δήμου Μεταμόρφωσης Ν. Αττικής. 

Ο ΠΡ/ΝΟΣ ΤΗΣ ΠΕΡ/ΚΗΣΔ/ΣΗΣ ΑΘΗΝΩΝ 

Έχοντας υπόψη: 

1. Τις διατάξεις των άρθρων 4, 5 και 12 του Ν. 1188/81 
«περί κυρώσεως του κώδικος περί καταστάσεως 
προσ/κού Οργανισμιάν Τοπικής Αυτοδιοίκησης», όπως 
τροποποιήθηκαν με τις όμοιες του άρθρου 8 παρ. 5του Ν. 
2307/95. 

2. Την 123/96 απόφαση του Δημοτικού Συμβουλίου 
Μεταμόρφωσης, με την οποία εκφράζει τη σύ μφωνη γνώ¬ 
μη του για την 11/96 απόφαση του Διοικητικού Συμβουλί¬ 
ου του Α' ΚΑΠΗ Μεταμόρφωσης, όπου τροποποιείται ο 
Οργανισμός Εσωτερικής Υπηρεσίας αυτού. 

3. Την σύμφωνη γνωμοδότηση του Υπηρεσιακού Συμ¬ 
βουλίου, που διατυπώθηκε στο υπ' αριθμ. 5/24.10.96 πρα¬ 
κτικό του. αποφασίζουμε: 

Εγκρίνουμε την 11/96 απόφαση του Διοικητικού Συμ¬ 
βουλίου του Α' ΚΑΠΗ Μεταμόρφωσης, περί τροποαοιή- 
σεως του Οργανισμού Εσωτερικής Υπηρεσίας αυτού ως 
εξής: 

Αρθρο 1 

Θέσεις Προσ/κού: 

Α. Θέσεις μονίμων υπαλλήλων 

Μία θέση {1) κλάδου Τ.Ε2 κοινωνικού λειτουργού, βαθ¬ 
μού Δ-Α. 

Μία θέση (1) κλάδου Τ.Ε10 φυσιοθεραπευτών, βαθ¬ 
μού Δ-Α. 

Μία θέση (1) κλάδου Τ.Ε6 επισκεπτριών αδελφών, βαθ¬ 
μού Δ-Α. 

Μία θέση (1) κλάδου Τ.Ε18 εργοθεραπευτών, βαθμού 
Δ-Α. 

Μία θέση (1) κλάδουΥ.ΕΙ 5 οικογενειακών βοηθών, βαθ¬ 
μού Ε-Β. 

Μία θέση (1) κλάδου Υ.Ε16 καθαριστριών, βαθμού Ε-Β. 

Άρθρο 2 

Η όλη υπηρεσία του Δήμου οργανώνεται σε αυτοτελές 
γραφείο. 

Άρθρο 3 

Προσόντα διορισμού 

Προσόντα διορισμού σε όλους τους κλάδους που ανα- 
φέρονται ως ανωτέρω, ορίζονται τα προβλεπόμενα στο 
Π.Δ. 37/87 και Π.Δ. 22/90, για κάθε κλάδο, καθώς και στις 
εκάστοτε ισχύουσες διατάξεις. 

Άρθρο 4 

Του αυτοτελούς γραφείου του ΚΑΠΗ, θα προΐσταται υ¬ 
πάλληλος του κλάδου ΤΕ2 ή ΤΕ10 ή ΤΕ6 ή ΤΕ18. 

Άρθρο 5 

Διεξαγωγή γραφικής υπηρεσίας 

Για τη διεξαγωγή της εν γένει γραφικής υπηρεσίας του 
ΚΑΠΗ, όπως τήρηση πρωτοκόλλου, αλληλογραφίας, των 
πρακτικών του Δ.Σ., σύνταξη αποφάσεων Δημάρχου και 
Δ/κού Συμβουλίου, τη διεξαγωγή της ταμειακής εργασίας 
και εν γένει οικονομικής διοικήσεως, διαχειρίσεως του 
ΚΑΠΗ, είναι δυνατόν ύστερα από απόφαση του Δ.Σ., να α¬ 
νατεθούν από το Δήμαρχο Μεταμόρφωσης καθήκοντα ει¬ 
δικού γραμματέα του ΝΠΔΔ, σε τακτικό υπάλληλο του 
Δήμου στον οποίο θα καταβάλλεται αμοιβή υπερωριακής 
εργασίας, σύμφωνα με την ισχύουσα νομοθεσία (άρθ. 
ΙΟΘτουΝ. 1188/81). 

Άρθρο 6 

Αρμοδιότητες προσωπικού 

1. Η κοινωνική λειτουργός έχει ως αντικείμενο όλα όσα 
ορίζει το Π.Δ. 50/89 (Φ.Ε.Κ. 23/τ. Α/26.1.89). Ήτοι: 

Η κοινωνική λειτουργός, με βάση τις εξειδικευμένες 
γνώσεις - θεωρητικές και εφαρμοσμένες, ασχολείται είτε 
αυτοδύναμα, είτε σε συνεργασία με άλλους ειδικούς επι¬ 
στήμονες, με την πραγματοποίηση ενός ή και συνδυα¬ 
σμού από τους παρακάτω στόχους: 

α. Πρόληψη και θεραπεία κοινωνικών προβλημάτων 
των μελών. 

β. Βελτίωση του βιοτικού επιπέδου και της κοινωνικής 
λειτουργικότητας των μελών με την πραγμάτωση θεσμι¬ 
κών αλλαγών μέσα στην κοινότητα. 

Συγκεκριμένα, ισχύουν οι διατάξεις που αφορούντα πα¬ 
ρακάτω αντικείμενα: 

α. Διενέργεια κοινωνικής μελέτης και έρευνας ή ψυχο- 
κοινωνικής μελέτης όπου κρίνεται απαραίτητη του περι- 
στασιακού, της ομάδας και της κοινότητας που χρειάζε¬ 
ται την παρέμβαση του κοινωνικού λειτουργού. 

β. Διαμόρφωση διάγνωσης, αυτόνομα ή και σε συνερ¬ 
γασία με άλλους ειδικούς για τα προβλήματα που εντοπί¬ 
στηκαν. 

γ. Εκπόνηση και σε εκτέλεση σχεδίου δράσης και ε¬ 
νεργειών για την αντιμετώπιση συγκεκριμένης κατάστα¬ 
σης. 

2. Στο ιατρείο του ΚΑΠΗ για να καλύπτονται οι ανάγκες 
των μελών θα προσλαμβάνεται με σύμβαση έργου ιατρός 
γηρίατρος ή παθολόγος. 

Στο ιατρείο του ΚΑΠΗ υπηρετεί η Επισκέπτρια Αδελφή 
νοσοκόμος, της οποίας το έργο είναι το εξής: 

α. Να βοηθά το γιατρό τις ημέρες και τις ώρες που λει¬ 
τουργεί το ιατρείο. 

β. Μαζί με το γιατρό έχει την ευθύνη για τη φύλαξη και 
διαχείριση του φαρμακευτικού και υγειονομικού υλικού 
του ΚΑΠΗ. 


γ. Επισκέπτεται με εντολή γιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. 

3. Ο φυσιοθεραπευτής ύστερα από γραπτή εντολή 
του γιατρού, εφαρμόζει φυσιοθεραπευτική αγωγή στα 
μέλη που έχουν ανάγκη απ' αυτήν. 

Φυσιοθεραπευτική αγωγή μπορεί να εκτελεοτεί στο 
σπίτι των μελών σε έκτακτες και ειδικές ανάγκες που κρί¬ 
νει ο γιατρός. 

Έχει την ευθύνη για τη φύλαξη και διαχείριση του υλι¬ 
κού του φυσικ/ρίου (μηχανημάτων κ.λπ). 

4. Ο εργοθεραπευτής έχει ως έργο του τη δραστηριο- 
ποίηση, αξιοποίηση και τη δημιουργική απασχόληση του 
μέλους και παραγωγικό έργο με σκοπό και την οικονο μική 
του ενίσχυση. 

Επίσης, βοηθά το μέλος στην άσκηση για αυτοεξυπη¬ 
ρέτηση και στην ανάπτυξη ειδικών συμφερόντων. 

Ο εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική γι' αυ¬ 
τόν ανάγκη. 

5. Η οικογενειακή βοηθός προσφέρει τις υπηρεσίες 
της κυρίως στο σπίτι των μελών, για τις περιπτώσεις που 
ζουν μόνοιτους και έχουν ιδιαίτερες ανάγκες βοήθειας. Η 
βοήθεια συνίσταται στην παροχή υπηρεσιών μέσα στο 
σπίτι, όπως ελαφρύ μαγείρεμα, καθαριότητα, προμήθεια 
τροφίμων και διάφορες άλλες μικροεξυπηρετήσεις έξω 
από το σπίτι. 

6. Η καθαρίστρια μεριμνά για την καθαριότητα και τον 
ευπρεπισμό όλων των χώρων του ΚΑΠΗ. 

7. ΤοΚΑΠΗ μπο ρεί να χρησιμοποιηθεί σαν κέντρο πρα¬ 
κτικής άσκησης σπουδαστών σχολών κοινωνικής εργα¬ 
σίας, καθώς επίσης και σπουδαστών παραϊατρικών επαγ¬ 
γελμάτων. 

Παρακολουθούνται δε από τις αντίστοιχες ειδικότητες 
των οργανικών θέσεων. 

8. Κάθε τυχόν εθελοντικό προσ/κό. ανεξαρτήτου ειδι¬ 
κότητας, τίθεται στη διάθεση του κοινωνικού λειτουργού, 
ο οποίος δραστηριοποιεί και χρησιμοποιείτοπροσ/κό αυ¬ 
τό σύμφωνα με τις γνώσεις που διαθέτει, τις ικανότητές 
του, σε συνδυασμό με τις ανάγκες του ΚΑΠΗ και των με¬ 
λών αυτού. 

Από τις διατάξεις του Ο.Ε.Υ. αυτού, προκαλείται δαπά¬ 
νη σε βάρος του αντίστοιχου ΚΑΠΗ Μετ/σης για το έτος 
1996 ποσού 2.500.000 δρχ. περίπου. Για δε τον επόμενο 
χρόνο περίπου στο αυτό ύψος και θα βαρύνει τον Κ.Α. 
05/111.1 του προϋπολογισμού. 

Η παρούσα θα δημοσιευθεί στην Εφημερίδα της Κυ- 
βερνήσεως. 

Αθήνα, 24 Φεβρουάριου 1997 
Με εντολή Γ εν. Γραμ. Περιφέρειας 
Ο Προϊστάμενος της Περιφερειακής Διοίκησης 
ΔΗΜΗΤΡΙΟΣ Κ. ΠΑΠΑΝΙΚΟΣ 

Αριθ. 5805 (2) 

Σύσταση αμιγούς Κοινοτικής Επιχείρησης στην Κοιν. 

Αρμάτων Ν. Ιωαννίνων με την επωνυμία «ΚΟΙΝΟΤΙΚΗ 

ΕΠΙΧΕΙΡΗΣΗ ΤΟΥΡΙΣΤΙΚΗΣ - ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΚΑΙ ΚΑΤΑΣΚΕΥΩΝ ΑΡΜΑΤΩΝ (Κ.Ε.Τ.Π.Α.Κ.Α.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π. Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1,84 που δημοσιεύθηκε στο 244/19.4.84 ΦΕΚ 
τεύχος Β'. 

3. Την απόφαση του Κοινοτικού Συμβουλίου Αρμάτων 
του Νομού Ιωαννίνων αριθμ. 9/1997, αποφασίζουμε: 

1. Συνιστάται στην Κοινότητα Αρμάτων του Νομού Ιω¬ 
αννίνων επιχείρηση με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΤΟΥΡΙΣΤΙΚΗΣ-ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΚΑΙ ΚΑΤΑΣΚΕΥΩΝ ΑΡΜΑΤΩΝ (Κ.Ε.Τ.Π.Α.Κ.Α.)», ως ίδιο 
Νομικό Πρόσωπο Ιδιωτικού Δικαίου, το οποίο διέπεται α- 
πότιςδιατάξειςτωνάρθρων277 έως 284,287,291 και 304 
του Π. Δ/τος 410/95, (Δημοτικός και Κοινοτικός Κώδικας). 

2. Σκοπός της επιχείρησης είναι: Αξιοποίηση αργού- 
ντος Κεφαλαίου και φυσικών πόρων κοινοτικών εκτάσε¬ 
ων, από καθεστώς χρήσης ή κυριότητας, εκπόνηση μι¬ 
κρών μελετών και κατασκευή μικρών έργων στην Κοινό¬ 
τητα. Εκμετάλλευση διαφόρων προγραμμάτων της 
Ευρωπαϊκής Ένωσης. 

3. Η επιχείρηση διοικείται από πενταμελές (5) Διοικητι¬ 
κό Συμβούλιο, που τα μέλη του ορίζονται μαζί με αναπλη¬ 
ρωτές από το Κοινοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Κοινοτικού Συμβουλίου, ένας εί¬ 
ναι εκπρόσωπος του Α.Δ.Σ.της Κοινότητας και ένα (1) μέ¬ 
λος είναι κάτοικος της Κοινότητας Αρμάτων που να έχει 
πείρα ή γνώσεις σχετικές με το αντικείμενο της επιχείρη¬ 
σης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης), όταν η επιχείρηση απασχολεί περισ¬ 
σότερους από είκοσι εργαζομένους. 

4. Η διάρκεια της επιχείρησης είναι είκοσι πέντε (25) 
χρόνια από τη δημοσίευση της απόφασης αυτής στην 
Εφημερίδα της Κυβέρνησης. 

5. Έδρα της επιχείρησης είναι η Κοινότητα Αρμάτων 
του Νομού Ιωαννίνων. 

6. Το κεφάλαιο που διαθέτει η Κοινότητα στην επιχεί¬ 
ρηση είναι: 

Α. Περιουσιακά στοιχεία, όπως αυτά αποτιμήθηκαν α¬ 
πό την επιτροπή του άρθρου 9 του Ν. 2190/20 ως εξής: 

Β. Μετρητά, ποσό 1.000.000 δρχ. 

7. Πόροι της Επιχείρησης είναι: Τα έσοδα από την α¬ 
ξιοποίηση προγραμμάτων των φυσικών πόρωντης Κοινό¬ 
τητας, κατασκευή - αξιοποίηση των Ευρωπαϊκών Προ¬ 
γραμμάτων, δημιουργία τουριστικών δραστηριοτήτων 
και γενικά την άσκηση της δράστηριότητάς της, οι πρό¬ 
σοδοι από την περιουσία της, δάνεια, κληρονομιές, ει¬ 
σφορές, δωρεές και λοιπές επιχορηγήσεις. 

8. Η επιχείρηση διαλύεται: 

α) Με απόφαση του Κοινοτικού Συμβουλίου, με απόλυ¬ 
τη πλειοψηφία των μελών του και απόφαση του Περιφε¬ 
ρειακού Διευθυντή. 

β) Όταν λήξει χωρίς να παραταθεί η διάρκεια της επι¬ 
χείρησης και 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Κοινο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της επιχείρησης. 

Το υπόλοιπο περιέρχεται στην Κοινότητα Αρμάτων. 


9. Η συγκρότηση, η λειτουργία και οι αρμοδιότητεςτων 
οργάνων Διοίκησης, η οργάνωση, η λειτουργία, διαχείρι¬ 
ση και εποπτείατης επιχείρησης, διέπονται από τις σχετι¬ 
κές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 και την με αριθμό 25027/9.4.84 α¬ 
πόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β'. 

10. Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού της Κοινότητας 
Αρμάτων, ποσού δρχ. 1.000.000 (Σελ. 37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 14 Μαρτίου 1997 
Με εντολή Γενικού Γραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-» 

Αριθ. 5691 (3) 

Σύσταση Ν.Π.Δ.Δ. στην Κοιν. Πολυγύρου Ν. Ιωαννίνων με 
την επωνυμία «ΠΝΕΥΜΑΤΙΚΟ - ΠΟΛΙΤΙΣΤΙΚΟ ΚΕΝΤΡΟ 
ΠΟΛΥΓΥΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την αριθμ. 4/1997 απόφαση του Κοινοτικού Συμβου¬ 
λίου Πολυγύρου, αποφασίζουμε: 

1. Συστήνουμε στην Κοινότητα Πολυγύρου του Νομού 
Ιωαννίνων Ν.Π.Δ.Δ., με την επωνυμία «ΠΝΕΥΜΑΤΙΚΟ - 
ΠΟΛΙΤΙΣΤΙΚΟ ΚΕΝΤΡΟ ΠΟΛΥΓΥΡΟΥ». 

2. Σκοπόςτου Ν.Π. είναι: 

α) Εκλαϊκευση - διάδοση τωντελευταίων επιστημονικών 
επιτεύξεων και εφαρμογών. 

β) Έρευνα - προώθηση για δημόσια συζήτηση των προ¬ 
βλημάτων που απασχολούν τους κατοίκους και κυρίως 
τους νέους. 

γ) Δημιουργική προσφοράτωνκατοίκων στην κοινωνική 
πρόοδο του τόπου. 

δ) Απονομή βραβείων σε άριστους μαθητές Δημοτικού, 
Γυμνασίου και Λυκείου, 
ε) Λειτουργία Βιβλιοθήκης, 
στ) Λειτουργία Λαογραφικού Μουσείου. 

3. Πόροι του Ν.Π. είναι: 

α) Ετήσια επιχορήγηση της Κοινότητας, ποσού 100.000 
δρχ. 

β) Κάθε είδους εισφορές, συνδρομές, δωρεές, κληρο¬ 
νομιές, κληροδοσίες. 

γ) Πρόσοδοι από την ίδια αυτού περιουσία, 
δ) Εισπράξεις από το αντίτιμο των υπηρεσιών που πα¬ 
ρέχονται από το Ν.Π. 

ε) Κάθε παροχήτου κράτους ή άλλη νόμιμη πρόσοδος. 

4. Το Ν.Π. εκπροσωπείται στα δικαστήρια και σε κάθε 
Αρχή από τον Πρόεδρο του Δ.Σ. και σε περίπτωση απου¬ 
σίας ή κωλύματος από τον Αντιπρόεδρο. 

5. Κάλυψη δαπάνης: (Άρθρο 27 Ν. 2081/92): 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Πο¬ 
λυγύρου, ποσού 100,000 δρχ. (Σελ, 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 14 Μαρτίου 1997 
Με εντολή Γενικού Γραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ, 5692 (4) 

Σύσταση Ν.Π.Δ.Δ. στην Κοιν. Πολυγύρου Ν. Ιωαννίνων με 

την επωνυμία -ΚΕΝΤΡΟ ΝΕΟΤΗΤΑΣ ΟΙΚΙΣΜΟΥ 

ΕΛΕΥΘΕΡΟΧΩΡΙΟΥ ΚΟΙΝΟΤΗΤΑΣ ΠΟΛΥΓΥΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π,Δ. 
410/95). 

2. Τηναριθμ. 5/1997 απόφαση του Κοινοτικού Συμβου¬ 
λίου Πολυγύρου, αποφασίζουμε: 

1. Συστήνουμε στην Κοινότητα Πολυγύρου του Νομού 
Ιωαννίνων Ν.Π.Δ.Δ. με την επωνυμία «ΚΕΝΤΡΟ ΝΕΟ¬ 
ΤΗΤΑΣ ΟΙΚΙΣΜΟΥ ΕΛΕΥΘΕΡΟΧΩΡΙΟΥ ΚΟΙΝΟΤΗΤΑΣ 
ΠΟΛΥΓΥΡΟΥ». 

2. Σκοπός του Ν.Π. είναι: α) Έρευνα και προώθηση για 
δημόσια συζήτηση προβλημάτων που απασχολούν τους 
νέους, β) Προώθηση των νέων για δημιουργική προσφο¬ 
ρά στην κοινωνική πρόοδο των ίδιων και του τόπου, γ) 
Ανάπτυξη νεανικών, δημιουργικών δραστηριοτήτων για 
υγιή απασχόληση των νέων, δ) Ανάπτυξη υγιών σχέσεων 
μεταξύ των νέων με την προώθηση του αθλητισμού, ε) 
Απονομή βραβείων σε διακριθέντες νέους, στ) Δημιουρ¬ 
γία κινήτρων για σύσφίξη των δεσμών της νεολαίας της 
ευρύτερης περιοχής. 

3. Πόροι του Ν.Π. είναι: 

α) Ετήσια επιχορήγηση της Κοινότητας, ποσού 100.000 
δρχ· 

β) Κάθε είδους εισφορές, συνδρομές, δωρεές, κληρο¬ 
νομιές και κληροδοσίες. 

γ) Πρόσοδοι από την ίδια αυτού περιουσία. 

δ) Κάθε παροχή του κράτους ή άλλη νόμιμη πρόσοδος. 

4. Το Ν.Π. εκπροσωπείται στα δικαστήρια και σε κάθε 
Αρχή απότον Πρόεδρο και σε περίπτωση απουσίας ή κω¬ 
λύματος από τον Αντιπρόεδρο. 

5. Κάλυψη δαπάνης: (Αρθρο 27 Ν. 2081/92): 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Πολυγύρου, ποσού 
100.000 δρχ. (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 14 Μαρτίου 1997 
Με εντολή Γ ενικού Γ ραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 


Α ριθ. 5216 (5) 

Σύσταση Ν.Π.Δ.Δ. στην Κοιν. Βασιλοπούλου Ν. Ιωαννίνων 
με την επωνυμία «ΚΟΙΝΟΤΙΚΗ ΒΙΒΛΙΟΘΗΚΗ - ΛΑΟ 
ΓΡΑΦΙΚΟ ΜΟΥΣΕΙΟ ΒΑΣΙΛΟΠΟΥΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την αριθμ. 11/1997 απόφαση του Κοινοτικού Συμ¬ 
βουλίου Βασιλοπούλου, αποφασίζουμε: 

1. Συστήνουμε στην Κοινότητα Βασιλοπούλου του Νο¬ 
μού Ιωαννίνων Ν.Π.Δ.Δ. με την επωνυμία «ΚΟΙΝΟΤΙΚΗ 
ΒΙΒΛΙΟΘΗΚΗ - ΛΑΟΓΡΑΦΙΚΟ ΜΟΥΣΕΙΟ ΒΑΣΙΛΟΠΟΥΛΟΥ». 

2. Σκοπός το υ Ν. Π. είναι: 

α) Συστηματική οργάνωση, ανάπτυξη, λειτουργία δα¬ 
νειστικής βιβλιοθήκης, η οποία θα εμπλουτίζεται από νέα 
βιβλία κάθε είδους, για την καλλιέργεια των νέων και όλων 
των ηλικιών δημοτών της Κοινότητας. 

β) Εξοικείωση των δημοτών και κυρίως των νέων με τη 
λογοτεχνία, ποίηση, λαογραφία κ.λπ. 

γ) Ανάδειξη έργων συγγραφέων που κατάγονται από το 
χωριό, αλλά και την ευρύτερη περιοχή. 

δ) Διάσωση, συλλογή, προβολή του λαογραφικού υλι¬ 
κού που υπάρχει στην Κοινότητα (παραδοσιακές ενδυμα¬ 
σίες. σκεύη οικιακής και επαγγελματικής χρήσης, έγγρα¬ 
φα, βιβλία με ιδιαίτερη ιστορική και πολιτιστική αξία και 
ό,τι άλλο μπορεί να αποτελέσει αντικείμενο λαογραφικού 
ενδιαφέροντος). 

3. Πόροι του Ν.Π. είναι: 

α) Ετήσια επιχορήγηση της Κοινότητας Βασιλοπούλου, 
ποσού 200,000 δρχ. 

β) Κάθε φύσης συνδρομές, εισφορές, κληρονομιές και 
δωρεές. 

γ) Κάθε κρατική επιχορήγηση σε χρήμα ή βιβλία, 
δ) Κάθε άλλη νόμιμη πρόσοδος. 

4. Το Ν.Π. εκπροσωπείται στα δικαστήρια και σε κάθε 
Αρχή απότον Πρόεδρο και σε περίπτωση απουσίας ή κω¬ 
λύματος απότον Αντιπρόεδρο. 

5. Κάλυψη δαπάνης: (Άρθρο 27 Ν. 2081/92): 

Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας Βασιλοπούλου, πο¬ 
σού 200.000 δρχ. (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 14 Μαρτίου 1997 
Με εντολή Γενικού Γραμ. Περιφ. Ηπείρου 
Ο Διευθυντής 

ΒΑΣΙΛΕΙΟΣ ΧΗΤΑΣ 

♦ - 

Αριθ. 52 17 (6) 

Σύσταση Ν.Π.Δ.Δ. στην Κοιν. Βασιλοπούλου Ν. Ιωαννίνων 
με την επωνυμία «ΑΘΛΗΤΙΚΟ ΚΕΝΤΡΟ ΒΑΣΙΛΟ¬ 
ΠΟΥΛΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την αριθμ. 10/1997 απόφαση του Κοινοτικού Συμ¬ 
βουλίου Βασιλοπούλου, αποφασίζουμε: 

1. Συστήνουμε στην Κοινότητα Βασιλοπούλου του Νο¬ 
μού Ιωαννίνων Ν.Π.Δ.Δ. με την επωνυμία «ΑΘΛΗΤΙΚΟ 
ΚΕΝΤΡΟ ΒΑΣΙΛΟΠΟΥΛΟΥ... 

2. Σκοπόςτου Ν.Π. είναι: 

α) Ώθηση των δημοτών και κυρίως των νέων για ενα¬ 
σχόλησή τους με τις διάφορες αθλητικές δραστηριότη¬ 
τες και καλλιέργεια του αθλητικού ιδεώδους. 

β) Ψυχική και υλικοτεχνική υποστήριξη των ομάδων που 
λειτουργούν στην Κοινότητα, ενίσχυση με οποιονδήποτε 
τρόπο των προσπαθειών της Ομοσπονδίας Άνω Καλαμά, 
για διοργάνωση αθλητικών εκδηλώσεων στην ευρύτερη 
περιοχή. 

γ) Αποπεράτωση, τελειοποίηση και συντήρηση των α¬ 
θλητικών εγκαταστάσεων που υπάρχουν στην Κοινότητα, 
με την καλύτερη διαμόρφωσή τους, τον εμπλουτισμό 
τους με νέες εγκαταστάσεις για άλλα αθλήματα κ.λπ. 

3. Πόροι του Ν.Π. είναι: 

α) Ετήσια επιχορήγηση της Κοινότητας Βασιλοπούλου, 
ποσού 200.000 δρχ. 

β) Κάθε φύσης συνδρομές, εισφορές, κληρονομιές, δω¬ 
ρεές. 

γ) Κάθε κρατική επιχορήγηση από Υπουργεία ή άλλους 
φορείς. 

δ) Κάθε άλλη νόμιμη πρόσοδος. 

4. Το Ν.Π. εκπροσωπείται στα δικαστήρια και σε κάθε 
Αρχή από τον Πρόεδρο του Δ.Σ. και σε περίπτωση απου¬ 
σίας ή κωλύματος από τον Αντιπρόεδρο. 

5. Κάλυψη δαπάνης: (Άρθρο 27 Ν. 2081/92): 

Με αυτή την απόφαση προκαλείται δαπάνη σε βάρος 
του προϋπολογισμού της Κοινότητας Βασιλοπούλου, πο¬ 
σού 200.000 δρχ. (Σελ. 37 Κ.Α. 212.3). 

Η απόφαση αυτή να δημοσιευθεί στην Εφημερίδα της 
Κυβέρνησης. 

Ιωάννινα, 14 Μαρτίου 1997 
Με εντολή Γ ενικού Γ ραμ. Περιφ. Ηπείρου 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ . Φ 24.510/16/08/36 7 ' (7) 

Μεταβίβαση δικαιωμάτων ΑΜΕ. 

Ο ΝΟΜΑΡΧΗΣ ΚΑΒΑΛΑΣ 

Με την Φ 24.510/16/08/367/12.3.97 απόφαση του Νο¬ 
μάρχη Καβάλας, εγκρίθηκε σύμφωνα με τις διατάξεις 
του άρθρου 74 του Ν.Δ. 210/73 όπως τροποποιήθηκε με 
τον Ν. 274/76 η μεταβίβαση στην Α.Ε.Ε. Αργυρομεταλ¬ 
λευμάτων και Βαρυτίνης (Αμερικής 21Α Αθήνα), των δι¬ 
καιωμάτων που απορρέουν από τις αριθμ. πρωτ. Φ 
24,510/ 14/08/284/12.12.95, Φ 24.511/14/14/08/285/ 
12.10.95 και Φ 24.512/16/08/286/12.10.95 (Φ.Ε.Κ. 889/ 
Β/25.10.95) άδειες μεταλλευτικών ερευνών στην περι¬ 
φέρεια των Κοινοτήτων Κοκκινοχώματος - Αγ. Ανδρέα - 
Ν. Ηρακλείτσας και δήμου Ελευθερούπολης Ν. Καβά¬ 
λας, λόγω συγχώνευσης με απορρόφηση της Α.Ε.Μ. Βω- 
ξίται Παρνασσού με τους ίδιους όρους και περιορι¬ 
σμούς. 

Καβάλα, 12 Μαρτίου 1997 
Ο Νομάρχης 

ΓΙΑΝΝΗΣ ΚΑΡΑΤΖΙΩΤΗΣ 


Αοιθ. 1879 (8) 

Σύσταση Νομικού Προσώπου Δήμου Αργοστολιού Ν. 
Κεφ/νίας με την επωνυμία «3η Σχολική Επιτροπή - 3ο 
Γ υμνάσιο Αργοστολιού». 

Ο ΠΡΟΪΣΤΑΜΕΝΟΣ ΠΕΡ/ΚΗΣ ΔΙΟΙΚΗΣΗΣ 
Ν. ΚΕΦΑΛΛΗΝΙΑΣ 

Έχοντας υπόψη: 

1. Τις διατάξεις α) της παρ. 8 του άρθρου 5 του Ν. 
1894/90 «Για την Ακαδημία Αθηνών και άλλες εκπαιδευτι¬ 
κές διατάξεις» (Α' 110) και β) του άρθρου 203του Δημοτι¬ 
κού και Κοινοτικού Κώδικα (Π. Δ/μα 410/95). 

2. Την αριθμ. 41/97 απόφαση του Δημοτικού Συμβουλί¬ 
ου Δήμου Αργοστολιού περί σύστασης Σχολικής Επιτρο¬ 
πής, αποφασίζουμε: 

Συνιστούμε στο Δήμο Αργοστολιού του Νομού 
Κεφ/νίας Νομικό Πρόσωπο με την επωνυμία «3η Σχολική 
Επιτροπή - 3ο Γ υμνάσιο Αργοστολιού». 

1. Η συνιστώμενη με την απόφαση αυτή σχολική Επι¬ 
τροπή διοικείται από πενταμελές Διοικητικό Συμβούλιο, 
αποτελούμενο από: 

α) Ένα Δημοτικό Σύμβουλο ως Πρόεδρο. 

β) Τον Διευθυντή του 3ου Γυμνασίου. 

γ) Τον Εκπρόσωπο του Συλλόγου Γονέων 3ου Γυμνασί¬ 
ου. 

δ) Τον Εκπρόσωποτου Συλλόγου Μαθητώντου 3ου Γ υ¬ 
μνασίου. 

ε) Ένα δημότη. 

Σε περίπτωση που δεν υπάρχει Σύλλογος Γονέων, ορί¬ 
ζεται ένας γονέας μαθητή. 

Η θητεία του πρώτου Δ.Σ. του Νομικού Προσώπου λήγει 
με τη λήξη της παρούσας Δημοτικής περιόδου. 

Η θητεία των μελώντου Δ.Σ. ακολουθεί τη δημοτική πε¬ 
ρίοδο. 

2. Το Δ.Σ. εκλέγει Α/πρόεδρο και Γραμματέα. 

3. Σκοπόςτου Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων ε¬ 
ξοπλισμού και γενικά των διδακτή ριακών εγκαταστάσε¬ 
ων. 

δ) Η φροντίδα για την εξεύρεση άλλων πόρων και ο ε¬ 
φοδιασμός των σχολικών μονάδων με έπιπλα, σκεύη και 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνανται αναγκαία 
για τη στήριξη της διοικητικής λειτουργίας των μονάδων. 

4. Πόροι του Νομικού Προσώπου είναι: 

α) Ετήσια Επιχορήγηση του κράτους. 

β) Ετήσια επιχορήγηση του Δήμου. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξειςαπότοαντίτιμοτωνπαρεχομένωνπραγ- 
μάτων ή υπηρεσιών. 

ε) Πρόσοδοι από την περιουσία του. 

5. Περιουσία: Ολόκληρη η υφιστάμενη κινητή και ακί¬ 
νητη περιουσία των σχολικών μονάδων. 

6. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει, από τον Α/πρόεδρο. 

7. Η απόφαση αυτή δεν προκαλεί επιπλέον δαπάνη 
στους προϋπολογισμούς του Δήμου ή του κράτους, παρά 
μόνο ως προς το ύψος των επιχορηγήσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αργοστόλι, 12 Μαρτίου 1997 

Μ εντολή Γενικού Γραμματέα Π.Ι.Ν. 

Ο Πρ/νος Περιφερειακής Διοίκησης 
ΘΩΜΑΣ ΚΟΥΚΟΥΛΕΤΣΟΣ 

- 4 - 

Αριθ. 2 480 (9) 

Σύσταση αμιγούς Κοινοτικής Επιχείρησης στην Κοιν. 

Αμαλιάπολης Ν. Μαγνησίας με την επωνυμία «Κοινοτι¬ 
κή Επιχείρηση Τουριστικής Ανάπτυξης Αμαλιάπολης» 

και διακριτικό τίτλο «Κ.Ε.Τ.Α. Αμαλιάπολης». 

Ο ΑΝΑΠΛ. ΠΕΡΙΦ. Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τις διατάξεις των άρθρων 277 μέχρι 284,287,291 και 
304 του Π.Δ. 410/95 (Δημοτικός και Κοινοτικός Κώδικας). 

2. Την αριθ. 70/96 απόφαση του Κοινοτικού Συμβουλί¬ 
ου Αμαλιάπολης. 

3. Την αριθ. 125 / 7 . 2.97 αξιολόγηση της οικονομοτεχνι¬ 
κής μελέτης της Δ/νσης Προγραμματισμού και Ανάπτυ¬ 
ξης της Νομαρχιακής Αυτοδιοίκησης Μαγνησίας, αποφα¬ 
σίζουμε: 

1. Συνιοτάται στην Κοινότητα Αμαλιάπολης Αμιγής Κοι¬ 
νοτική Επιχείρηση, σύμφωνα με τις διατάξεις των άρθρων 
277 του Δ.Κ.Κ. 

Η επωνυμία της επιχείρησης είναι: «Κοινοτική Επιχείρη¬ 
ση Τουριστικής Ανάπτυξης Αμαλιάπολης» και ο διακριτι¬ 
κός τίτλος αυτής «Κ.Ε.Τ.Α. Αμαλιάπολης». 

2. Σκοπός της επιχείρησης είναι: 

α. Η εκτέλεση εργασιών, η εκπόνηση μελετών, η εκτέ¬ 
λεση έργων και η παροχή πάσης φύσεως υπηρεσιών που 
σχετίζονται με την προώθηση της Τουριστικής ανάπτυξης 
της Αμαλιάπολης. 

β. Η δημιουργία προϋποθέσεων για τη συνεχή και αυ¬ 
τοδύναμη ανάπτυξη της περιοχής της Κοινότητας Αμα¬ 
λιάπολης. 

γ. Η προστασία του φυσικού οικιστικού και πολιτιστι¬ 
κού περιβάλλοντος. 

3. Η διάρκεια της Επιχείρησης είναι 25 έτη και αρχίζει 
από τη δημοσίευση της σχετικής πράξης του Περιφερει¬ 
ακού Διευθυντή στην Εφημερίδα της Κυβερνήσεως. 

4. Η Επιχείρηση διοικείται από 5 μελές Διοικητικό Συμ¬ 
βούλιο, του οποίου τα μέλη ορίζονται από το Κοινοτικό 
Συμβούλιο. Από τα μέλη του Διοικητικού Συμβουλίου, δύο 
είναι αιρετοί εκπρόσωποι της Κοινότητας, ένας εκπρόσω¬ 
πος του Αγροτικού Συνεταιρισμού Αμαλιάπολης και δύο 
είναι δημότες ή κάτοικοι της Κοινότητας οι οποίοι έχουν 
πείρα ή γνώσεις σχετικές με το αντικείμενο της Επιχείρη¬ 
σης. 

5. Έδρα της Επιχείρησης ορίζεται η Κοινότητα Αμαλιά¬ 
πολης του Νομού Μαγνησίας. 

6. Το κεφάλαιο της Επιχείρησης διατίθεται από την Κοι¬ 
νότητα Αμαλιάπολης και ανέρχεται στο ποσό των 
3.000.000 δραχμών. 

7. Πόροι της Επιχείρησης είναι: 

Έσοδα από την άσκηση των δραστηριοτήτων της Επι¬ 
χείρησης. 

Πρόσοδοι από περιουσιακά στοιχεία της. 

Δάνεια, εισφορές, δωρεές. 

Επιχορηγήσεις. 


8. Η Επιχείρηση διαλύεται: 

Με τη συμπλήρωση του χρόνου για τον οποίο αυτή έχει 
συσταθεί, αν δεν παρσταθεί η διάρκειά της με απόφαση 
του Κοινοτικού Συμβουλίου. 

Με απόφαση του Κοινοτικού Συμβουλίου που λαμβάνε- 
ται με την απόλυτη πλειοψηφία των μελών του. 

Η εκκαθάριση της Επιχείρησης μετά τη διάλυσή της, ε- 
νεργείται από δύο εκκαθαριστές, οι οποίοι ορίζονται με α¬ 
πόφαση του Κοινοτικού Συμβουλίου. 

Μετά τη λύση της Επιχείρησης, η περιουσία αυτής πε¬ 
ριέρχεται στην Κοινότητα. 

9. Η συγκρότηση, λειτουργία, διαχείριση και εποτττεία 
της Επιχείρησης, διέπονται από τις διατάξεις των άρθρων 
277 Δ.Κ.Κ. (Π.Δ. 410/1995), την υπ' αριθμ. 25027/1984 α¬ 
πόφαση Υπουργού Εσωτερικών και το Π.Δ. 520/1988. 

10. Με την παρούσα απόφαση προκαλείται δαπάνη σε 
βάρος του προϋπολογισμού της Κοινότητας, ποσού 
3.000.000 δραχμών, που αφορά το αρχικό κεφάλαιο της 
υπό σύσταση Κοινοτικής Επιχείρησης και θα βαρύνει τον 
προϋπολογισμό της Κοινότητας, έτους 1997. Πέραν αυ¬ 
τής, καμμία άλλη δαπάνη δεν προκαλείται σε βάρος του 
προϋπολογισμού της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 20 Φεβρουάριου 1997 

Ο Αναπληρωτής Περιφ. Δ/ντή 
ΑΘΑΝ. ΓΚΑΡΑΓΚΑΝΗΣ 

- *- 

Αρι θ. 2466 

( 10 ) 

Σύσταση αμιγούς Κοινοτικής Επιχείρησης στην Κοιν. 
Γλώσσας Ν. Μαγνησίας με την επωνυμία «Κοινοτική 
Επιχείρηση Συγκοινωνιών - Ανάπτυξης Περιβάλλο¬ 
ντος και Πολιτισμού Γλώσσας» και διακριτικό τίτλο 
«ΚΈ.Σ.ΑΝ.Π.ΠΟ. Κοιν. Γλώσσας». 

Ο ΑΝΑΠΛ. ΠΕΡΙΦ. Δ/ΝΤΗ Ν. ΜΑΓΝΗΣΙΑΣ 

Έχοντας υπόψη: 

1. Τιςδιατάξειςτωνάρθρων277μέχρι284,287,291 και 
304 του Π.Δ. 410/95 (Δημοτικός και Κοινοτικός Κώδικας). 

2. Τις αριθ. 112/96 και 164/96 αποφάσεις του Κοινοτι¬ 
κού Συμβουλίου Γλώσσας. 

3. Την αριθ. 124/7.2.97 αξιολόγηση της οικονομοτεχνι¬ 
κής μελέτης της Δ/νσης Προγραμματισμού και Ανάπτυ- 
ξηςτης Νομαρχιακής Αυτοδιοίκησης Μαγνησίας, αποφα¬ 
σίζουμε: 

Αρθρο 1 

Μορφή και επωνυμία επιχείρησης 

1. Συνιστάται στην Κοινότητα Γλώσσας Αμιγής Κοινοτι¬ 
κή Επιχείρηση, η οποία θα διέπεται από τις διατάξεις των 
άρθρων 277 και επόμενα του Δ. Κ. Κ. 

Η επωνυμία της επιχείρησης είναι: «ΚΟΙΝΟΤΙΚΗ ΕΠΙ¬ 
ΧΕΙΡΗΣΗ ΣΥΓΚΟΙΝΩΝΙΩΝ - ΑΝΑΠΤΥΞΗΣ - ΠΕΡΙΒΑΛΛΟ¬ 
ΝΤΟΣ ΚΑΙ ΠΟΛΙΤΙΣΜΟΥ» (ΚΈ.Σ.ΑΝ.Π.ΠΟ). 

Αρθρο 2 

Έδρα: 

Έδρα της ΚΈ.Σ.ΑΝ.Π.ΠΟ είναι η Κοινότητα Γλώσσας 
και τα γραφεία της Κοινότητας. 

Άρθρο 3 

Σκοπός 

Σκοπός της επιχείρησης είναι η οικονομική ανάπτυξη 

των κατοίκων και της Κοινότητας Γλώσσας, η προστασία 
του περιβάλλοντος της Κοινότητας και της ευρύτερης πε¬ 
ριοχής και ειδικότερα: 

1. Η οικονομική ανάπτυξη των κατοίκων και της Κοινό¬ 
τητας Γλώσσας. 

2. Η προστασία του περιβάλλοντος της Κοινότητας και 
της ευρύτερης περιοχής. 

3. Η ανάδειξη της πολιτιστικής κληρονομιάς και η ορ¬ 
γάνωση μονίμων πολιτιστικών εκδηλώσεων και η δημι¬ 
ουργία πολιτιστικών μορφωτικών γεγονότων στο Νησί. 

4. Η εξυπηρέτηση κατοίκων και επισκεπτών μέσω της 
δημιουργίας και λειτουργίας συγκοινωνίας, προωθώντας 
έτσι την αξιοποίηση και ανάπτυξη των οικισμών και παρα¬ 
λιών της Κοινότητας, στο μέτρο δε του δυνατού και της 
ευρύτερης περιοχής. 

1. Η τεχνική και επιστημονική υποστήριξη της Κοινότη¬ 
τας πάνω σε θέματα τουρισμού, επικοινωνίας και γεωρ¬ 
γίας, τοπικών αναπτυξιακών προγραμμάτων, η ενθάρρυν¬ 
ση τοπικών παραγωγικών πρωτοβουλιών και γενικά η υ¬ 
ποστήριξη με κάθε πρόσφορο μέσο της τοπικής 
ανάπτυξης. 

2. Η ανάληψη ερευνών, μελετών και έργων που έχουν 
σχέση με τον πρωτογενή τομέα, την μεταποίηση, τον του¬ 
ρισμό και τον πολιτισμό, καθώς και των έργων υποδομής 
της Κοινότητας. 

3. Η τεχνική και επιστημονική υποστήριξη στον συντο¬ 
νισμό και την υλοποίηση προγραμμάτων χρηματοδοτού¬ 
μενων τόσο από εθνικούς όσο και από κοινοτικούς πό¬ 
ρους. 

4. Ο προγραμματισμός και η υλοποίηση αναπτυξιακών 
έργων υποδομής με σεβασμό στο περιβάλλον, η διατήρη¬ 
ση του φυσικού κάλλους της περιοχής και η ευαισθητο- 
ποίηση των κατοίκων της Κοινότητας σε περιβαλλοντικά 
θέματα. 

5. Η αξιοποίηση της παγκόσμιας εμπειρίας σε θέματα 
τουρισμού, γεωργίας, μεταποίησης, τυποποίησης και το¬ 
πικής ανάπτυξης. 

6. Η διοργάνωση επιμορφωτικών προγραμμάτων σε ό¬ 
λους τους τομείς της ανάπτυξης. 

7 Η αξιοποίηση των δυνατοτήτων βιακαλλιέργειας και 
εκμετάλλευσης ανανεώσιμων πηγών ενέργειας και βιο¬ 
μάζας. 

8. Η δημιουργία γραφείου πληροφοριών για την εξυ¬ 
πηρέτηση των τουριστών στο οποίο εκτός των πληροφο¬ 
ριών θα μπορεί να λειτουργεί ανταλλακτήριο συναλλάγ¬ 
ματος και τμήμα πώλησης τοπικών προϊόντων, καρτών και 
χαρτών περιοχής. 

9. Η λειτουργία στις παραλίες αναψυκτηρίων και αθλη¬ 
τικών εγκαταστάσεων. 

10. Η οργάνωση πολιτιστικών εκδηλώσεων σε συνδυα¬ 
σμό με τη δημιουργία και εκμετάλλευση ανοικτού θεά¬ 
τρου, η αξιοποίηση και εκμετάλλευση σε όσα από τα α¬ 
ξιόλογα μνημεία αρχαιολογικού ή εκκλησιαστικού ενδια¬ 
φέροντος μπορεί να γίνει κάτι τέτοιο. 

11. Κάθε άλλη δραστηριότητα που θα της ανατεθεί α¬ 
πό το Κοινοτικό Συμβούλιο και θα στοχεύει στην εξυπη¬ 
ρέτηση των δημοτών και την προστασία του περιβάλλο¬ 
ντος, όπως μικροβιολογικές και χημικές μετρήσεις των 
πόσιμων νερών, βελτιστοποίηση της λειτουργίας των δι¬ 
κτύων ύδρευσης, έλεγχος καλής λειτουργίας δικτύων και 
υδρομέτρων κ.λπ. 


Άρθρο 4 

Διάρκεια - Διάλυση 

Η διάρκεια της επιχείρησης ορίζεται τριακονταετής και 
αρχίζει από τη δημοσίευση της σχετικής πράξης του Πε¬ 
ριφερειακού Δ/ντή Ν. Μαγνησίας στην Εφημερίδα της Κυ- 
βερνήσεως. 

Η επιχείρηση μπορεί να διαλυθείπριντον ως άνω οριζό¬ 
μενο χρόνο και για τους εξής λόγους: 

Αδυναμία εκπλήρωσης των σκοπών της. 

Πτώχευση επιχείρησης. 

Με απόφαση του Κοινοτικού Συμβουλίου Γλώσσας που 
θα ληφθεί με απόλυτη πλειοψηφίατων μελώντου. 

Άρθρο 5 

Διοίκηση 

Η Κ.Ε.Σ.ΑΝ.Π.ΠΟ διοικείται από επταμελές Διοικητικό 
Συμβούλιο, που τα μέλη του ορίζονται μαζί με τους ανα¬ 
πληρωτές τους από το Κ.Σ. 

Απότα μέλη αυτά, τέσσερα είναι μέλητου Κ.Σ. Γλώσσας 
και τρία εκπρόσωποι φορέων ή φορολογούμενοι δημότες 
της Κοινότητας με σχετική εμπειρία. 

Πρόεδρος του Δ.Σ. της Κ.Ε.Σ.ΑΝ.Π.ΠΟ ορίζεται με την 
παρούσα ο Πρόεδρος της Κοινότητας Γλώσσας και ο 
Αντιπρόεδρος Κων./νος Πολυχρονίου. 

Η διάρκεια της θητείας των μελών του Δ.Σ. δεν μπορεί 
να υπερβεί αυτή της θητείας του Κ.Σ. 

Στα μέλη του Δ.Σ. προστίθεται και εκπρόσωπος των ερ¬ 
γαζόμενων {χωρίς αλλαγή της συστατικής πράξης), όταν 
η επιχείρηση απασχολεί περισσότερους από είκοσι εργα¬ 
ζομένους. 

Άρθρο 6 

Κεφάλαιο - Πόροι 

Η Κοινότητα Γλώσσας διαθέτει στην Επιχείρηση χρημα¬ 
τικό ποσό, ύψους 2.000.000 δρχ., ως αρχικό κεφάλαιό 
της. 

Για την ανωτέρω δαπάνη επειδή δεν έχει προβλεφθεί η 
σχετική πίστωση στον πρ/σμό της Κοινότητάς μας έτους 
1996: 

Α. Αναμορφώνεται ο πρ/σμός όπως φαίνεται παρακά¬ 
τω: 

Μεταφέρεται α) από τον Κ.Α. 75/112.1 δρχ. 1.200.000 
και β) από τον Κ.Α. 75/131.9 πίστωση δρχ. 800.000 και τις 
γράφει στο αποθεματικό κεφάλαιο. 

Β. Από το αποθεματικό κεφάλαιο μεταφέρει πίστωση 
2.000.000 και τη γράφει σε ενίσχυση του Κ.Α. 20/212.9 για 
την αντιμετώπιση της εν λόγω δαπάνης. 

Πόροι της επιχείρησης είναι: 

α. Τα έσοδα από εκμετάλλευση ακίνητης περιουσίας 
που θα εκχωρήσει η Κοινότητα Γλώσσας στην 
«Κ.Ε.Σ.ΑΝ.Π.ΠΟ.». 

β. Τα έσοδα από διοργάνωση εκδηλώσεων. 

γ. Τα έσοδα από πώληση εκδόσεων και εντύπων. 

δ. Τα έσοδα από Ευρωπαϊκά Προγράμματα. 

ε. Τα έσοδα από εκπόνηση μελετών, εκτέλεση έργων και 
παροχής υπηρεσιών που ανατίθενται σε αυτή. 

στ. Τα έσοδα εισιτηρίων. 

Άρθρο 7 
Εκκαθάριση 

Την διάλυση της επιχείρησης ακολουθεί η εκκαθάριση, 
η οποία εκτός από την περίπτωση της πτώχευσης, γίνεται 

από τρεις εκκαθαριστές που ορίζονται από το Κ.Σ. Γλώσ¬ 
σας. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο {κινητή και ακίνητη περιουσία) περιέρχεται 
στην Κοινότητα Γλώσσας. 

Άρθρο 8 
Τελική Διάταξη 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης διέπονται από τις 
σχετικές διατάξεις του Π.Δ. 410/95 και την υπ' αριθ. 


25027/9.4,84 απόφαση του Υπουργού Εσωτερικών που 
δημοσιεύθηκε στο 244/19.4.84 τεύχος 8της Εφημερίδας 
της Κυβερνήσεως. 

Ακροτελεύτιο Άρθρο 

Με την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας ύψους 
2.000.000 δρχ. ο οποίος έχει αναμορφωθεί για την αντι¬ 
μετώπιση της εν λόγω δαπάνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 20 Φεβρουάριου 1997 

Ο Αναπλ. Περιφ. Δ/ντή 

ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



